**The Amazing Race 9** er den niende sesongen av den amerikanske realityserien The Amazing Race. The Amazing Race 9 fulgte 11 lag, med et pre-eksisterende relasjon, i et kappløp rundt i verden.

Bestevennene B.J. Averell og Tyler MacNiven vant The Amazing Race 9.

Produksjon
----------

Red Rocks Amfiteater i Morrison, Colorado, var både startstrek og målstrek for The Amazing Race 9.
The Amazing Race 9 strakk seg 95 000 km gjennom ti land på fem kontinenter i løpet av 26 dager. Innspillingen begynte 7. november 2005 og var ferdig 3. desember 2005. Kappløpet besøkte tre land som tidligere ikke var besøkt: Hellas, Oman og Japan.

The Amazing Race 9 var den første sesongen som startet og endte ved samme sted, Red Rocks Amfiteater utenfor Denver. Andre sesonger, som sesong 1 og sesong 6, begynte og endte i samme by, men hadde forskjellige steder for startstreken og målstreken.

Eric og Danielle, som konkurrerte på forskjellige lag, ble kjærester etter kappløpet. De ble valgt ut til å delta i All-Star-sesongen sammen, mot andre lag fra sesong 1 til sesong 10. Eric & Danielle endte opp med å vinne The Amazing Race: All-Stars.

Resultat
--------

Følgende lag deltok i kappløpet, med deres relasjon på det tidspunktet innspillingen foregikk.

| Lag | Relasjon | Plassering (Etappevis) | Veisperringer |
| --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| BJ & Tyler | Bestevenner | 2 | 1 | *4* | 2 | 1 | 2 | 5 | 5 | 3 | 4 | 1ƒ | 1 | 1 | BJ 6, Tyler 5 |
| Eric & Jeremy | Venner | 1 | 2 | *1* | 1 | 2 | 1 | 1ƒ | 4 | 1 | 2 | 2 | 2 | 2 | Eric 6, Jeremy 5 |
| Ray & Yolanda | Kjærester | 7 | 5 | *3* | 7 | 7 | 6 | 3 | 3 | 4 | 1 | 3 | 3 | 3 | Ray 6, Yolanda 6 |
| Joseph & Monica | Kjærester | 6 | 3 | *8* | 6 | 3 | 3 | 2 | 2 | 2 | 3< | 4 |  | Joseph 5, Monica 5 |
| Fran & Barry | Gift i 40 år | 8 | 9 | *5* | 4 | 4 | 4 | 4 | 1 | 5 |  | Fran 4, Barry 4 |
| Lake & Michelle | Gifte Foreldre | 5 | 7 | *2* | 3 | 5> | 5 | 6 |  | Lake 4, Michelle 2 |
| Dave & Lori | Kjærester | 4 | 4 | *9* | 5 | 6 | 7 |  | Dave 3, Lori 2 |
| Danielle & Dani | Barndomsvenninner | 9 | 8 | *6* | 8 | 8< |  | Danielle 1, Dani 3 |
| Wanda & Desiree | Mor/Datter | 3 | 6 | *7* | 9 |  | Wanda 1, Desiree 2 |
| Lisa & Joni | Søstre | 10 | 10 |  | Lisa 0, Joni 1 |
| John & Scott | Livslange Venner | 11 |  | John 0, Scott 0 |

* En rød lagplassering indikerer at laget ble eliminert.
* En blå understreket lagplassering indikerer at laget kom sist i en ikke-elimineringsetappe, og ble fratatt alle pengene de hadde spart opp i løpet av kappløpet, og deres personlige eiendeler, bortsett fra passene og klærene de hadde på seg. I tillegg, fikk de heller ikke startpenger i neste etappe.
* En grønn ƒ ved lagplassering indikerer at laget vant en Snarvei.
* En gul > ved lagplassering, indikerer at laget valgte å bruke Vikeplikten. En gul < indikerer at laget måtte vike. En gul <> ved etappenummer, indikerer at det var en Vikeplikt i etappen, men at den ikke ble benyttet.

Premier
-------

Premiene ble gitt til laget som kom på førsteplass i den etappen, hvis ikke annet ble oppgitt. Alle reisepremiene ble sponset av Travelocity.

* **Etappe 1** − $10 000 til hvert lagmedlem
* **Etappe 2** − Tur for to til Tahiti
* **Etappe 3** − Tur for to til Afrika (Premien ble gitt til laget som kom først til pit-stop, sammen med Travelocity-nissen. Premien ble gitt til Eric & Jeremy, som også vant etappen.)
* **Etappe 4** − Digital fotopakke fra Duracell
* **Etappe 5** − Cruise for to til Mexico
* **Etappe 6** − To billetter til premieren av Da Vinci-koden i Hollywood, California. (Premien ble gitt til laget som kom først til pit-stop, med den løste oppgaven om «den vitruviske mannen». Premien ble gitt til Eric & Jeremy, som også vant etappen.)
* **Etappe 7** − Tur for to til Roma
* **Etappe 8** − Tur for to til Hongkong
* **Etappe 9** − To ett-års leasing av Mercedes ML350
* **Etappe 10** − Tur for to til Australia og opphold på luksushotell under pit-stop. (Premien ble gitt til laget som hadde et bilde av et «gylden gnom», som ble gitt i en konvolutt, sammen med Veisperring- og Snarveiledetråden. Lagene fikk beskjed om å ikke åpne konvolutten, før de kom til pit-stop. Ray & Yolanda vant premien.)
* **Etappe 11** − To T-Mobile Sidekicks, begge med tre års gratis forbruk.
* **Etappe 12** − $1 000 000

Sammendrag
----------

### Etappe 1 (USA → Brasil)

Reisekartet for The Amazing Race 9.
Estádio do Pacaembu var lagenes første pit-stop i The Amazing Race 9.
* Morrison, Colorado Colorados flagg, **USA** USAs flagg (Red Rocks Park – Red Rocks Amfiteater) (Startstreken)
* Denver (Denver internasjonale lufthavn) til São Paulo, **Brasil** Brasils flagg (São Paulo-Guarulhos internasjonale lufthavn)
* São Paulo (Hotel Unique)
* São Paulo (Viaduto Santa Efigenia) >Veivalg< Motor eller Rotor
* São Paulo (Santa Cecilia – 114A Rua Frederico Abranches)
* São Paulo (Estádio do Pacaembu)

I sesongens første Veivalg, måtte lagene velge mellom *Motor Head* (Motor) eller *Rotor Head* Rotor. I *Motor Head*, måtte lagene dra til motorsykkelbutikken Caverna Moto Pecas og velge et karosseri. Der måtte lagene ferdigmontere en motorsykkel ved å bruke delene som var tildelt. Når mekanikeren fikk liv i motoren, fikk de neste ledetråd. I *Rotor Head*, måtte lagene dra til flyplassen Campo de Marte. Vha en navigasjonsbok måtte de finne en av disse tre bygningene; Edificio São Luis Gonzaga, Atrium V og Hotel Melia, og fly dit i helikopter.Når man hadde valgt bygning, ble laget fløyet til taket av bygningen. Så måtte de lete i et avgrenset området etter neste ledetråd. Avstanden de måtte fly varierte og det var begrenset med hvor mange som kunne dra til de forskjellige bygningene.

**Tilleggsoppgave:**

* Inne i lageret i Santa Cecilia, måtte lagene bevitne en tradisjonell Candomblé-seremoni og tenne et stearinlys før de fikk neste ledetråd.

### Etappe 2 (Brasil)

I sesongens første veisperring, måtte lagene gå opp til toppen av Edificio Copan og rappellere ned for å få neste ledetråd.
* São Paolo (Edificio Copan – Bloco F) >Veisperring< Hvem er klar for brannøvelse?
* São Paulo (Terminal Rodoviario Barra Funda – Terminal Turistico) til Brotas (Terminal Rodoviario de Brotas)
* Brotas (Terminal Rodoviario de Brotas parkeringsplass) >Veivalg< Press eller Klatre
* Brotas (Fazenda Primavera da Serra)

I sesongens første Veisperring, måtte et lagmedlem gå opp en av tre branntrapper. På toppen måtte de ta på seg utstyr og rappellere 120 meter tilbake til bakken for å få neste ledetråd. Lagene valgte selv trapp, men rappellerte ned i samme rekkefølge som de kom til topps. I denne etappens Veivalg, måtte lagene velge mellom *Press It* (Press) eller *Climb It* (Klatre). I *Press It*, måtte lagene dra til plantasjen Camping Bela Vista. Der måtte de presse saften ut av sukkerrør og destillere saften. Lagene måtte utvinne 500 ml etanol og fylle på bilen med etanolen før de kunne kjøre videre med neste ledetråd. I *Climb It*, måtte lagene dra til en foss ved Usina Jacare. Der måtte de klatre 27 meter til toppen av fossen ved hjelp av en jumar. Når begge hadde klatret opp, fikk de neste ledetråd.

**Tilleggsoppgaver:**

* Ved busstasjonen i São Paulo, måtte lagene finne billetter til en av tre charterbusser til Brotas. Avgangstidene var 10.15, 11.15 og 12.15.
* Utenfor bussterminalen i Brotas, måtte lagene velge en Volkswagen Beetle som de måtte kjøre resten av etappen.

### Etappe 3 (Brasil → Russland → Tyskland)

Vasilijkatedralen i Moskva var etappens midtpunkt i denne dobbeletappen.
I den ene Veivalgsoppgaven i Tyskland, måtte lagene lære seg å danse Schuhplattler for å få neste ledetråd.
* Brotas (Kilometer 114 Hovedvei SP-225)
* Brotas (Terminal Rodoviario de Brotas) til São Paulo (São Paulo-Guarulhos internasjonale lufthavn)
* São Paulo (São Paulo-Guarulhos internasjonale lufthavn) til Moskva, **Russland** Russlands flagg (Sjeremetjevo internasjonale lufthavn)
* Moskva (Chaika Bassein) >Veisperring< Hvem hopper i det?
* Moskva (Novodevitsjenonneklosteret – Jomfruen av Smolensk-katedralen) >Veivalg< Skrubb eller Let
* Moskva (Vasilijkatedralen, Den røde plass) >Etappens midtpunkt<
* Moskva (Sjeremetjevo internasjonale flyplass) til Frankfurt, **Tyskland** Tysklands flagg (Frankfurt internasjonale flyplass)
* Frankfurt (Jernbanestasjon Frankfurt-lufthavn) til Stuttgart (Stuttgart Hauptbahnhof)
* Stuttgart (Mercedes-Benz Hovedkvarter)
* Bad Tölz (Eng ved Ellbach) >Veisperring< Hvem er klar til å høste en premie?
* Grünwald (Bavaria Film) >Veivalg< Knus eller Klask
* München (Siegestor) >Pit-Stop (Etappe 3)<

I etappens første Veisperring, måtte et lagmedlem ta på seg badedrakt for å hoppe fra 10-metersavsatsen og ned i bassenget. Deretter måtte dykke til bunnen av bassenget og plukke med seg neste ledetråd. I etappens første Veivalg, måtte lagene velge mellom *Scrub* (Skrubb) eller *Scour* (Let). I *Scrub*, måtte lagene dra til et trolleybussdepot. Der måtte de vaske en hel trolleybuss. Når bussjåføren var fornøyd, fikk de neste ledetråd. I *Scour*, måtte lagene dra til Dubrovka-teateret. Der måtte de lete blant 1 500 matrjosjkadukker etter en av ti knøttsmå ledetråder.

I etappens andre Veisperring, måtte et lagmedlem lete gjennom en eng, der det var blitt plantet 150 hatter og føtter, etter en av 11 Travelocity-nisser, som var gjemt under 11 av dem for å få neste ledetråd. I etappens andre Veivalg måtte lagene velge mellom *Break It* (Knus) eller *Slap It* (Klask). I *Break It*, måtte lagene knuse stuntflasker i hodet på hverandre til de fant en med «Prost», tysk for skål, bak på etiketten for å få neste ledetråd. Men de fikk bare knuse en flaske hver gang gjøken galte fra en gjøkur. I *Slap It*, måtte lagene lære og framføre trinnene fra den tyske folkedansen Schuhplattler. Når folkedansen ble riktig framført, fikk de neste ledetråd.

**Tilleggsoppgaver:**

* Ved Kilometer 114, måtte lagene skli 90 meter i løpestreng over et dalsøkk for å få neste ledetråd.
* Ved hovedkvarteret til Mercedes-Benz, måtte lagene velge en Mercedes og en sjåfør og kjøre en testrunde på testbanen kalt Dødsveggen for å få neste ledetråd.

### Etappe 4 (Tyskland → Italia)

Det greske amfiteateret ved Segesta, var stedet der lagene utførte Veisperringen.
* München (München internasjonale lufthavn) til Palermo, Sicilia Sicilias flagg, **Italia** Italias flagg (Palermo internasjonale lufthavn)
* Palermo (Teatro Massimo)
* Castellammare del Golfo (Golfo di Castellammare) >Veivalg< Støping eller Klesvask
* Segesta (Teatro di Segesta) >Vikeplikt< Lake & Michelle viket Danielle & Dani >Veisperring< Hvem er god til å pusle?
* Segesta (Tempio de Segesta)

I denne etappens Veivalg måtte lagene velge mellom *Foundry* (Støping) eller *Laundry* (Klesvask). I *Foundry*, måtte lagene gå til et støperi og hente en 50 kilo tung kirkeklokke. Med et kjøretøy, en Ape, måtte de kjøre til trappen Via Don Leonardo Zangara og bære klokken til kirken Chiesa Maria del Soccorso og levere den til en prest, som ville gi dem neste ledetråd. I *Laundry*, måtte lagene finne Corso Giuseppe Garibaldi. Fra balkongene måtte lagene lete blant 2 400 klesplagg etter ett av 16 klesplagg med et rødt og gult merke. Når de fant klesplagget, fikk de neste ledetråd av vaskedamen. I denne etappens Veisperring, måtte et lagmedlem sette sammen en klassisk gresk statue. Lagene visste ikke at det var to ekstra biter som ikke hørte til statuen. Når statuen var riktig satt sammen, ville en arkeolog gi dem neste ledetråd.

### Etappe 5 (Italia)

Siracusa på Sicilia ble besøk i løpet av etappe 5 av The Amazing Race 9.
* Catania (Anfiteatro Romano) >Veivalg< Stor fisk eller Liten fisk
* Siracusa (Ponte Umbertino) >Veisperring< Hvem har best balanse?
* Siracusa (Fonte Aretusa)

I denne etappens Veivalg, måtte lagene velge mellom *Big Fish* (Stor fisk) eller *Little Fish* (Liten fisk). I *Big Fish*, måtte lagene gå til en torghandler i Via Alessi. Der måtte de hente to sverdfisk på 15 kilo og bære dem 500 meter til Il Mercato Storico la Pescheria. Der måtte de finne fiskehandleren Jagino og levere fiskene i bytte mot neste ledetråd. I *Little Fish*, måtte lagene gå til Il Mercato Storico la Pescheria. Der måtte de ta over en bod og selge 4 kilo med mulle, eller Triglia. Når de hadde solgt all fisken, fikk de neste ledetråd. I denne etappens veisperring måtte et lagmedlem delta i et populært italiensk idrett; kajakkpolo. De ble med et profesjonelt lag og deltok i en pågående polokamp. Når lagmedlemmet hadde scoret et mål, fikk de neste ledetråd av treneren.

**Tilleggsoppgave:**

* Ved Anfiteatro Romano, måtte lagene telle hodene som pynter gjerdet rundt amfiteateret. Når de hadde riktig antall, ville en tilsynsmann gi dem neste ledetråd.

### Etappe 6 (Italia → Hellas)

I Veisperringen, måtte et lagmedlem gjennomføre et 73 meters strikkhopp av broen over Korintkanalen.
* Siracusa (Siracusa Jernbanestasjon) til Roma (Roma Termini Jernbanestasjon)
* Roma (Trevifontenen)
* Roma (Spansketrappen)
* Roma (Leonardo da Vinci internasjonale lufthavn) til Athen, **Hellas** Hellas’ flagg (Eleftherios Venizelos internasjonale lufthavn)
* Athen (Athens Agora) >Snarvei<
* Agioi Anargyroi, Athen (Agioi Anargyroi Jernbanestasjon) til Korint (Ishtmos Jernbanestasjon)
* Ishtmos (Korintkanalen – Zulu Bungy) >Veisperring< Hvem vil høre sitt eget skrik?
* Nemea (Historisk Stadion) >Veivalg< Herkuleansk jobb eller Alt er gresk for meg
* Rio (Rion Fort)

I sesongens første Snarvei, måtte lagene gå en snau kilometer til restauranten Stamatopoulos Taverna og delta i den tradisjonelle greske måten å få bort onde ånder: tallerkenknusing. Lagene måtte knuse tallerkner til de fant et rød og gult bånd som var bakt inn i kun en av hundrevis av tallerkner. Det laget som fant det, vant snarveien. I denne etappens Veisperring, måtte et lagmedlem gjennomføre et strikkhopp på 73 meter ned i Korintkanalen for å få neste ledetråd. I denne etappens Veivalg måtte lagene velge mellom *Herculean Effort* (Herkuleansk jobb) eller *It's All Greek To Me* (Alt er gresk for meg). I *Herculean Effort*, måtte lagene gjennomføre tre grener fra antikkens olympiske leker. Et lagmedlem måtte kaste et kvalifisert diskoskast og den andre måtte kaste et godkjent spydkast. Så måtte begge klare å dytte en profesjonell bryter ut av ringen. Når alle grenene var gjennomført, fikk de neste ledetråd. I *It's All Greek To Me*, måtte lagene dra en arkeologisk utgraving og lete i en avdelt område etter ni potteskår med greske bokstaver. Ved hjelp av tilskuere måtte de oversette fra greske til engelske bokstaver og sette dem i en rekkefølge som stavet et navn på et gresk kart, Dimitsana. Når de hadde funnet riktig sted, fikk de neste ledetråd.

**Tilleggsoppgaver:**

* Ved Trevifontenen, fikk lagene utdelt halvparten av Leonardo da Vincis «Den vitruviske mann».
* Ved Spansketrappen, måtte lagene finne hestevogner og finne en svart lærmappe som inneholdt neste ledetråd og andre halvdel av Leonardo da Vincis «Den vitruviske mann».
* I forbindelse med premieren av Da Vinci-koden, hadde lagene fått utdelt to halvdeler av da Vincis «Den vitruviske mann». Første laget som knakk koden og tok den med til pit-stop, vant en premie.

### Etappe 7 (Hellas → Oman)

Jabreen Fort var pit-stop for etappe 7 i The Amazing Race 9.
* Rio (Rio-Antirrio-broen) til Athen (Eleftherios Venizelos internasjonale flyplass)
* Athen (Eleftherios Venizelos internasjonale lufthavn) til Muskat, **Oman** Omans flagg (Seeb internasjonale lufthavn)
* Muskat (Riyam Park)
* Sur (Baith Al Battha) >Veivalg< Kamel eller Vakttårn
* Al Hawiyah (Shuwa-området) >Veisperring< Hvem er villig til å jobbe for mat?
* Jabrin (Jabreen Slott)

I denne etappens Veivalg, måtte lagene velge mellom *Camel* (Kamel) eller *Watchtower* (Vakttårn). I *Camel*, måtte lagene ta båt over bukten. Der måtte de løfte en kamel opp på en pickup ved hjelp av en vinsj. Så måtte de vha en kart kjøre 1,6 km til en beduinleir og levere kamelen for å få neste ledetråd. I *Watchtower*, måtte lagene krysse elven og lete blant tre vakttårn etter en arabisk beskjedboks. Det var ikke beskjedbokser i alle vakttårnene. Etter de hadde funnet boksen, måtte de dra 1,6 km til Al-Sayegh Gull & Sølvsmed til en mann som het Mubarek. Han ville gi dem neste ledetråd. I denne etappens veisperring, måtte et lagmedlem grave i 117 sanddyner etter en av seks shuwas, omanske underjordiske ovner. På innsiden, var det en vevd pose av palmeblad, med måltid av lam inni. Når de fant en shuwa, ville en beduin gi dem neste ledetråd.

### Etappe 8 (Oman → Australia)

I Perth, besøkte lagene Krigsmonumentet i Kings Park for å finne neste ledetråd.
* Muskat (Seeb internasjonale lufthavn) til Perth, Vest-Australia Vest-Australias flagg, **Australia** Australias flagg (Perth lufthavn)
* Perth (Kings Park – Krigsmonumentet)
* Fremantle (Rottnest Express) til Rottnest Island
* Rottnest Island (Wadjemup Fyrtårn)
* Rottnest Island (Salmon Bay) >Veivalg< Sand eller Sjø
* Rottnest Island til Fremantle *eller* Hillarys
* Fremantle (Fremantle Prison) >Veisperring< Hvem er klar for den store flukten?
* Fremantle (Fremantle Seilerklubb)

I denne etappens Veivalg, måtte lagene velge mellom *Sand* eller *Sea* (Sjø). I *Sand*, måtte lagene velge en haug med 40 store kvister. Kvistene måtte trekkes 120 meter til en merket sanddyne. Denne oppgaven, kjent som «å børste stranden», er vanlig i Australia for å motvirke erosjon. Når haugen var ferdig, fikk lagene neste ledetråd. I *Sea*, måtte lagene lete gjennom 50 teiner på bunnen av havet etter de med levende kreps inni og hvert lagmedlem måtte hente minst en. Når lagene leverte to kreps, fikk de neste ledetråd. I denne etappens Veisperring, måtte et lagmedlem lete etter en av flere celler i avdeling 4 som inneholdt batterier og en lommelykt. Så måtte de finne en dør som ledet de til en mørk hule, og deretter lete gjennom et system av våte eller tørre tunneler etter neste ledetråd.

**Tilleggsoppgave:**

* Etter å ha ankommet Rottnest Island, måtte lagene velge en tandemsykkel og sykle til Wadjemup Fyrtårn, og deretter til Salmon Bay. Etter veivalget måtte de sykle til fergeleiet.

### Etappe 9 (Australia)

I Litchfield nasjonalpark, måtte lagene finne de magnetiske termittuene for å finne neste ledetråd.
* Perth (Swan Bells)
* Perth (Perth lufthavn) til Darwin, Nordterritoriet Nordterritoriets flagg (Darwin internasjonale lufthavn)
* Darwin (Crocodylus Park) (Overnatting)
* Batchelor (Batchelor Flystripe – Darwin Fallskjermklubb) >Vikeplikt< BJ & Tyler viket Joseph & Monica >Veisperring< Hvem vil stupe i det?
* Litchfield nasjonalpark (De magnetiske termittuene) >Veivalg< Tørt eller Vått
* Darwin (Lake Bennett Wilderness Resort)

I denne etappens Veisperring, måtte et lagmedlem velge et fly, fly til 12 000 fot og tandemhoppe i fallskjerm. Når hoppet var gjennomført, fikk de neste ledetråd. I denne etappens Veivalg, måtte lagene velge mellom *Dry* (Tørt) eller *Wet* (Vått). I *Dry*, måtte lagene kjøre 9,6 km på asfaltert vei og nye 9,6 km off-road til the Lost City. Der måtte lagene velge en didgeridoo og følge lyden av musikken og finne en aboriginer i nærheten med samme mønster på didgeridooen som på deres. Personen ville vise dem hvordan de skulle spille. Når begge lagmedlemmene hadde spilt en note, fikk de neste ledetråd. I *Wet* måtte lagene kjøre 9,5 km til Buley Rockhole. Der måtte lagene gå og svømme et avskrekkende, 1,6 km langt strekk i en jungelelv som var «full av store edderkopper og giftige planter». Når den lumske turen var gjennomført, fikk de neste ledetråd.

**Tilleggsoppgave:**

* Ved Crocodylus Park, måtte lagene vasse ut i et basseng, med krokodiller i, for å hente neste ledetråd.

### Etappe 10 (Australia → Thailand)

Ved Prang Sam Yod, måtte et fra hvert lag forberede et festmåltid til de hellige apene ved pagoden for å få neste ledetråd.
* Darwin (Darwin internasjonale lufthavn) til Bangkok, **Thailand** Thailands flagg (Don Mueang internasjonale lufthavn)
* Bangkok (Mo Chit Mai Bussterminal) til Lobpuri
* Lobpuri (Prang Sam Yot – Pagoden De tre spir) >Snarvei< >Veisperring< Hvem er klar for noen apestreker?
* Pak Kret (Wat Sanam Nua) til Ko Kret (Wat Poramaiyakawas)
* Ko Kret (Buddha-hagen) >Veivalg< Flytt eller Alter
* Bangkok (Wat Benchamabophit – Marmortempelet)

I sesongens andre og siste Snarvei, måtte lagene dra 3,5 km til en restaurant i Burnajum Pa Phao og prøve seg på noe som ofte gjøres etter skoletid i Thailand; spise et måltid sirisser og gresshopper. Første laget som fullførte måltidet, vant Snarveien. I denne etappens Veisperring, måtte et lagmedlem forberede et seremonielt festmåltid til de hellige apene ved pagoden. Dette gjør lokalbefolkningen under en festival som avholdes årlig. Når måltidet var klart, måtte laget overlevere det til apene for å motta neste ledetråd. I denne etappens Veivalg, måtte lagene velge mellom *Move It* (Flytt) eller *Alter It* (Alter). I *Move It*, måtte lagene gå til Jo Jam Keramikkfabrikk og transportere 72 krukker gjennom et snirklete marked til en båt på elven. Lagene måtte bære på tradisjonell måte, ved hjelp av treplanker som balanserte på skulderen. Når krukkene var levert, fikk de neste ledetråd. I *Alter It*, måtte lagene gå til Wat Chimpi-tempelet og lage et buddhistalter. Først måtte alteret oppføres, deretter måtte en buddha-statue dekkes med gullblader. Når jobben var gjort, fikk de neste ledetråd.

### Etappe 11 (Thailand → Japan)

Ved vrimlekrysset i Shibuya, måtte lagene se på storskjermene etter neste ledetråd.
* Ayutthaya (Royal Elephant Kraal)
* Bangkok (Don Mueang internasjonale lufthavn) til Tokyo, **Japan** Japans flagg (Narita internasjonale lufthavn)
* Shibuya (Sakamotobygningen)
* Shibuya (Shibuya-krysset)
* Shibuya (Statue av Hachikō) >Veivalg< Jomfru eller Sendebud
* Shinjuku (Capsule Land Hotel) (Overnatting)
* Fujiyoshida (Fujikyu Highland Fornøyelsespark) >Veisperring< Hvem er klar for heisatur?
* Yamanakako (Yamanakasjøen – Den Store Svanen)

I denne etappens Veivalg, måtte lagene velge mellom *Maiden* (Jomfru) eller *Messenger* (Sendebud). I *Maiden*, måtte lagene ta taxi 11 km til Hamarikyu-hagene. Der måtte de velge en tradisjonell japansk bærestol og bære en jomfru 500 meter til en teseremoni. Der fikk de neste ledetråd. I *Messenger*, måtte lagene gå 180 meter til en parkeringsplass. Der måtte de hente to sammenleggbare sykler og to budvesker med hver sin pakke inni. Syklene måtte monteres og deretter ta seg fram gjennom Tokyos gater for å levere pakkene til Shinjuku Park-tårnet og Shinjuku Chuo Koen-bygningen. Når dette var gjort, måtte de sykle tilbake til parkeringsplassen for å få neste ledetråd. I denne etappens Veisperring, måtte et lagmedlem gjennomføre tre sammenhengende berg-og-dal-baneturer i følgende rekkefølge: «Pizzaen», «Denbo» og «Fujiyama». Underveis måtte de imidlertid holde seg orientert og få øye på en mann som holdt opp en plakat underveis. Etterpå måtte de oppgi hva de hadde lest på plakaten. Hadde de sett riktig, fikk de neste ledetråd. Tok de feil, måtte de ta samtlige tre berg-og-dal-baner på nytt.

**Tilleggsoppgaver**

* Ved Royal Elephant Kraal, mottok lagene hver sin T-Mobile Sidekick som viste neste ledetråd fra elefantene.
* Ved vrimlekrysset i Shibuya, måtte lagene finne en beskjed på en storskjerm som ville vise dem hvor neste ledetråd var («Finn Hachikō!»).
* Ved Capsule Land Hotell, måtte lagene overnatte. Ankomstrekkefølgen til hotellet avgjorde utreisetiden, med 15 minutters mellomrom.
* Ved Yamanakasjøen, måtte lagene bruke en pedalbåt og padle ut til pit-stop; Den Store Svanen.

### Etappe 12 (Japan → USA)

Lagene returnerte til Red Rocks Amfiteater utenfor Denver, for å finne målstreken.
* Tokyo (Narita internasjonale lufthavn) til Anchorage, Alaska Alaskas flagg, **USA** USAs flagg (Ted Stevens Anchorage internasjonale lufthavn)
* Anchorage (Mirror Lake) >Veivalg< Boring eller Levering
* Anchorage (Kincaid Park)
* Anchorage (Ted Stevens Anchorage internasjonale lufthavn) til Denver, Colorado Colorados flagg (Denver internasjonale lufthavn)
* Golden (Clear Creek Historiske Park)
* Morrison (Red Rocks Park – Red Rocks Amfiteater) >Veisperring< Hvem husker mest av landene dere har besøkt?

I sesongens siste Veivalg, måtte lagene velge mellom *Drill It* (Boring) eller *Deliver It* (Levering). I *Drill It*, måtte lagene bore 10 hull i isen, helt til de traff vann. Så måtte de dytte en brakke ut over innsjøen, slik at brakken dekket minst to av hullene. Når fiskeren godkjente arbeidet, fikk de neste ledetråd. I *Deliver It*, måtte lagene fylle et fly med medisiner, fly med pilot 121 km til Gridwood. Medisinene måtte losses av flyet og leveres til nødhjelpstasjonen. Legen der ville gi dem neste ledetråd. Pga dårlig vær, ble Deliver It-oppgaven utsatt for ubestemt forsinkelse. Alle lagene valgte dermed å gjøre Boring. I sesongens siste Veisperring, måtte et lagmedlem lete blant 285 flagg og finne ett flagg for hvert av de ni landene de besøkte underveis. Flaggene måtte plasseres i riktig reiserekkefølge. Lagene kunne bruke en plakat som referansepunkt, men inneholdt også feilaktige flagg. Den andre lagmedlemmet kunne veilede dem, men ikke fysisk hjelpe til. Når oppgaven var fullført, kunne lagene løpe til målstreken.

**Tilleggsoppgaver:**

* I Kincaid Park, måtte lagene iføre seg truger, og lete i parken etter neste ledetråd.
* I Clear Creek Historiske Park, måtte lagene lete etter neste ledetråd.

Eksterne lenker
---------------

* Offisielle nettsider

| * v
* d
* r
The Amazing Race |
| --- |
| USA USAs flagg | 
* 1
* 2
* 3
* 4
* 5
* 6
* 7
* Family Edition
* 9
* 10
* All-Stars
* 12
* 13
* 14
* 15
* 16
* 17
* Unfinished Business
* 19
* 20
* 21
* 22
* 23
* All-Stars (2014)
* 25
* 26
* 27
* 28
* 29
* 30
* 31
* 32
* 33
* 34

 |
| Norge Norges flagg | 
* 1
* 2

 |
| Asia Asia | 
* 1
* 2
* 3
* 4
* 5

 |
| Australia Australias flagg | 
* 1
* 2
* Australia vs. New Zealand
* 4
* 5
* 6

 |
| Canada Canadas flagg | 
* 1
* 2
* 3
* 4
* 5
* 6
* 7
* 8
* 9

 |
| China Rush Kinas flagg | 
* 1
* 2
* 3

 |
| Filippinene Filippinenes flagg | 
* 1
* 2

 |
| Israel Israels flagg | 
* 1
* 2
* 3
* 4
* 5
* 6
* 7
* 8

 |
| Kina Kinas flagg | 
* 1
* 2
* 3
* 4

 |
| Latin-Amerika Latin America | 
* en Discovery Channel 1
* 2
* The Amazing Race 3
* Edição Brasil
* 5
* Ecuador

 |
| Vietnam Vietnams flagg | 
* 1
* 2
* 3
* 4
* 5
* 6

 |
| Andre versjoner | 
* Brasils flagg Brasil
* Finlands flagg Finland
* Frankrikes flagg Frankrike
* Ukrainas flagg Ukraina

 |